title: 2009/735/CE: Decizia Consiliului din 24 septembrie 2009 de extindere a perioadei de aplicare a măsurilor prevăzute de Decizia 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare

text:
               6.10.2009

               RO

               Jurnalul Oficial al Uniunii Europene

               L 262/43

      DECIZIA CONSILIULUI

   din 24 septembrie 2009
   de extindere a perioadei de aplicare a măsurilor prevăzute de Decizia 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare
   (2009/735/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul de parteneriat ACP-CE dintre membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit la Luxemburg la 25 iunie 2005 (2), denumit în continuare „Acordul de parteneriat ACP-CE”, în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, privind măsurile care trebuie adoptate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (4), denumit în continuare „Instrumentul de cooperare pentru dezvoltare”, în special articolul 37,
   având în vedere propunerea Comisiei,
   întrucât:

               (1)

               Elementele esențiale menționate la articolul 9 din Acordul de parteneriat ACP-CE au fost încălcate.

               (2)

               Valorile menționate la articolul 3 din Instrumentul de cooperare pentru dezvoltare au fost încălcate.

               (3)

               La 18 aprilie 2007, în conformitate cu articolul 96 din Acordul de parteneriat ACP-CE și articolul 37 din Instrumentul de cooperare pentru dezvoltare, au fost începute consultări oficiale cu țările ACP și Republica Insulelor Fiji, în cursul cărora autoritățile din Fiji și-au luat angajamente specifice de a remedia chestiunile identificate de Uniunea Europeană și de a le pune în aplicare.

               (4)

               Au fost luate inițiative substanțiale privind unele dintre angajamentele menționate la considerentul (3). Cu toate acestea, numeroase angajamente importante privind elemente esențiale ale Acordului de parteneriat ACP-CE și ale Instrumentului de cooperare pentru dezvoltare nu au fost încă puse în aplicare și, mai mult, s-au constatat importante evoluții negative cu privire la o serie de angajamente cheie, în special abrogarea Constituției și încă o întârziere considerabilă în organizarea de alegeri.

               (5)

               Decizia 2007/641/CE (5) expiră la 1 octombrie 2009.

               (6)

               Prin urmare, este oportună prelungirea valabilității Deciziei 2007/641/CE,

         DECIDE:
   Articolul 1
   Decizia 2007/641/CE se modifică după cum urmează:

               1.

               La articolul 3, al doilea paragraf se înlocuiește cu următorul text:
               „Prezenta decizie expiră la 31 martie 2010. Aceasta este reexaminată periodic, cel puțin o dată la fiecare șase luni, și fără întârziere, în cazul în care noi evoluții constatate în Republica Insulelor Fiji sau noi consultări oficiale cu țările ACP și cu Republica Insulelor Fiji duc la angajamente specifice care justifică o astfel de reexaminare.”

               2.

               Anexa se înlocuiește cu anexa la prezenta decizie.

         Articolul 2
   Prezenta decizie intră în vigoare la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 24 septembrie 2009.

            Pentru Consiliu

            Președintele

         M. OLOFSSON

      (1)  JO L 317, 15.12.2000, p. 3.

      (2)  JO L 287, 28.10.2005, p. 4.

      (3)  JO L 317, 15.12.2000, p. 376.

      (4)  JO L 378, 27.12.2006, p. 41.

      (5)  JO L 260, 5.10.2007, p. 15.

      ANEXĂ

                  E.S. Ratu Epeli Nailatikau

                  Președinte în exercițiu al Republicii Insulelor Fiji

                  Suva

                  Republica Insulelor Fiji

            Excelență,
      Uniunea Europeană acordă o importanță deosebită dispozițiilor articolului 9 din Acordul de parteneriat ACP-CE, denumit în continuare „Acordul de la Cotonou” și articolului 3 din Instrumentul financiar de cooperare pentru dezvoltare. Parteneriatul ACP-CE se bazează pe respectarea drepturilor omului, a principiilor democratice și a statului de drept, care constituie elementele esențiale ale Acordului de la Cotonou și constituie fundamentul relațiilor noastre.
      La 11 decembrie 2006, Consiliul Uniunii Europene a condamnat lovitura de stat militară din Fiji.
      În temeiul articolului 96 din Acordul de la Cotonou și având în vedere că lovitura de stat militară din 5 decembrie 2006 a constituit o încălcare a elementelor esențiale enumerate la articolul 9 din acordul respectiv, Uniunea Europeană, denumită în continuare „UE” a invitat Fiji la consultări în vederea examinării atente a situației și, după caz, a luării de măsuri corective, astfel cum se prevede în acordul menționat.
      Partea oficială a acestor consultări a demarat la Bruxelles la 18 aprilie 2007. UE a fost mulțumită de faptul că, în acel moment, guvernul interimar a confirmat o serie de angajamente cheie privind drepturile omului și libertățile fundamentale, respectarea principiilor democratice și a statului de drept, astfel cum este menționat mai jos, propunând o serie de măsuri pozitive privind punerea lor în aplicare.
      Constatăm cu regret o serie de evoluții negative produse de atunci, în special în luna aprilie 2009, ceea ce înseamnă că Fiji încalcă în prezent multe dintre angajamentele pe care și le-a asumat. Este vorba, în special, de abrogarea Constituției, de întârzierea considerabilă a organizării alegerilor parlamentare și de încălcarea drepturilor omului. Deși punerea în aplicare a angajamentelor a fost întârziată în mod considerabil, majoritatea acestor angajamente rămân foarte relevante pentru situația actuală din Fiji și, prin urmare, sunt anexate la prezenta scrisoare. Deoarece Fiji a decis să încalce o serie de angajamente cheie, acest fapt a antrenat pierderi pentru Fiji în ceea ce privește fondurile pentru dezvoltare.
      Cu toate acestea, în spiritul parteneriatului care reprezintă piatra de temelie a Acordului de la Cotonou, UE se declară pregătită să se angajeze în noi consultări oficiale de îndată ce se va prezenta o perspectivă rezonabilă de a încheia în mod pozitiv astfel de consultări. Prim-ministrul interimar a prezentat recent o foaie de parcurs a reformelor și alegerilor. UE este pregătită să inițieze un dialog privind această foaie de parcurs și să determine dacă aceasta poate servi ca punct de plecare pentru noi consultări. Prin urmare, UE a decis să extindă măsurile corespunzătoare existente pentru Fiji pentru a deschide calea unor noi consultări. Unele dintre măsurile corespunzătoare nu mai sunt de actualitate, prin urmare s-a ajuns la concluzia că, decât să le actualizeze în mod unilateral, UE preferă să exploreze în continuare posibilitățile de a avea noi consultări cu Fiji. În consecință, este foarte important ca guvernul interimar să se angajeze într-un dialog politic național cuprinzător și să fie flexibil în ceea ce privește calendarul viitoarei foi de parcurs. Deoarece poziția UE este și va fi mereu ghidată de elementele esențiale ale Acordului de la Cotonou revizuit, precum și de principiile sale fundamentale, în special cu privire la rolul crucial al dialogului și al îndeplinirii obligațiilor reciproce, se subliniază că UE nu a ajuns la concluzii anticipate în ceea ce privește rezultatul viitoarelor consultări.
      În cazul în care noile consultări vor avea ca rezultat angajamente substanțiale din partea Fiji, UE se angajează să revizuiască pozitiv și rapid aceste măsuri corespunzătoare. În schimb, dacă situația din Fiji nu se îmbunătățește, se vor înregistra noi pierderi în ceea ce privește fondurile pentru dezvoltare destinate Fiji.
      Până la organizarea unor noi consultări, UE invită Fiji să continue și să consolideze dialogul politic intensificat.
      Măsurile corespunzătoare sunt următoarele:

                  —

                  ajutorul umanitar, precum și sprijinul direct acordat societății civile pot continua;

                  —

                  activitățile de cooperare în curs de desfășurare și/sau în pregătire, în special cele în temeiul celui de al 8-lea și al 9-lea Fond European de Dezvoltare, denumit în continuare „FED” pot continua;

                  —

                  evaluarea finală a celui de al 9-lea FED poate continua;

                  —

                  activitățile de cooperare, care ar contribui la restabilirea democrației și la ameliorarea guvernării, pot continua, cu excepția unor circumstanțe cu totul excepționale;

                  —

                  punerea în aplicare a măsurilor complementare reformei zahărului pentru anul 2006 poate continua. Acordul de finanțare a fost semnat la nivel tehnic de către Fiji la 19 iunie 2007. Trebuie menționat că acordul de finanțare include o clauză de suspendare;

                  —

                  acceptarea de către guvernul interimar la 19 iunie 2007 a raportului experților electorali independenți ai Forumului Insulelor din Pacific din 7 iunie este în conformitate cu angajamentul nr. 1, convenit la 18 aprilie 2007 de guvernul interimar și Uniunea Europeană. În consecință, pot fi continuate pregătirea și eventuala semnare a programului indicativ multianual pentru măsurile complementare reformei zahărului pentru perioada 2008-2010;

                  —

                  finalizarea, semnarea la nivel tehnic și punerea în aplicare a documentului de strategie națională și a programului indicativ național pentru cel de al 10-lea FED, cu un pachet financiar indicativ, precum și cu posibila alocare a unei tranșe stimulative de până la 25 % din această sumă, se vor supune condiției respectării angajamentelor luate cu privire la drepturile omului și la statul de drept, în special faptul că guvernul interimar susține Constituția, că independența justiției este respectată pe deplin și că reglementările de urgență publică, reintroduse la 6 septembrie 2007, sunt eliminate de îndată ce este posibil, că toate acuzațiile privind încălcarea drepturilor omului sunt investigate sau gestionate în conformitate cu diversele proceduri și foruri prevăzute de legislația Insulelor Fiji și că guvernul interimar va face tot ce îi stă în putință ca să împiedice declarații ale agențiilor de securitate destinate să intimideze;

                  —

                  cota de zahăr pentru anul 2007 va fi zero;

                  —

                  cota de zahăr pentru anul 2008 va deveni disponibilă sub rezerva dovedirii pregătirii la timp și în mod credibil a alegerilor, în conformitate cu angajamentele convenite, în special în ceea ce privește recensământul, reorganizarea limitelor circumscripțiilor electorale și reforma electorală în conformitate cu Constituția, luarea de măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                  —

                  cota de zahăr pentru anul 2009 va deveni disponibilă cu condiția existenței unui guvern legitim;

                  —

                  cota de zahăr pentru anul 2010 va depinde de progresele realizate în punerea în aplicare a cotei de zahăr pentru anul 2009 și de continuarea procesului democratic;

                  —

                  s-ar putea lua în considerare furnizarea de sprijin suplimentar pentru pregătirea și punerea în aplicare a angajamentelor cheie, în vederea pregătirii și/sau organizării alegerilor;

                  —

                  cooperarea regională și participarea Fiji la aceasta nu este afectată;

                  —

                  cooperarea cu Banca Europeană pentru Investiții și cu Centrul pentru Dezvoltarea Întreprinderilor poate continua, cu condiția îndeplinirii la timp a angajamentelor asumate.

            Urmărirea îndeplinirii angajamentelor se va face în conformitate cu angajamentele privind monitorizarea în ceea ce privește dialogul periodic, cooperarea cu misiunile și raportările, astfel cum se precizează în anexă.
      Mai mult, UE se așteaptă ca Fiji să coopereze pe deplin cu Forumul Insulelor din Pacific în privința punerii în aplicare a recomandărilor Grupului persoanelor eminente, andosate de Forumul miniștrilor afacerilor externe la reuniunea de la Vanuatu din 16 martie 2007.
      Uniunea Europeană va continua să urmărească îndeaproape situația din Fiji. În temeiul articolului 8 din Acordul de la Cotonou, va fi întreținut un dialog politic intensificat cu Fiji pentru a se asigura respectarea drepturilor omului, reinstaurarea democrației și respectul pentru statul de drept până când ambele părți convin că acest caracter intensificat al dialogului și-a atins scopurile.
      În cazul în care punerea în aplicare a angajamentelor luate de guvernul interimar este încetinită, oprită sau regresează, UE își rezervă dreptul de a adapta măsurile corespunzătoare.
      Uniunea Europeană accentuează faptul că privilegiile Fiji în cadrul cooperării cu UE depind de respectarea elementelor esențiale ale Acordului de la Cotonou și a valorilor prevăzute în Instrumentul financiar de cooperare pentru dezvoltare. Pentru ca Uniunea Europeană să fie convinsă de faptul că guvernul interimar este întrutotul pregătit să își urmeze angajamentele, este esențială realizarea de progrese rapide și substanțiale în vederea îndeplinirii angajamentelor convenite.
      Cu deosebită considerație,
      Întocmită la Bruxelles,

            Pentru Comisie

            Pentru Consiliu

         Anexă la Anexă

            ANGAJAMENTE CONVENITE CU REPUBLICA INSULELOR FIJI

         A.   Respectarea principiilor democratice

         Angajamentul nr. 1
         Alegeri parlamentare libere și corecte vor avea loc în termen de 24 de luni de la data de 1 martie 2007, sub rezerva constatărilor în urma evaluării ce va fi efectuată de auditori independenți numiți de Secretariatul Forumului Insulelor din Pacific. Procesele premergătoare și organizarea alegerilor vor fi monitorizate, adaptate și revizuite în comun, după necesități, în baza unor standarde convenite de comun acord. Aceasta înseamnă, în special, următoarele:

                     —

                     până la 30 iunie 2007, guvernul interimar va adopta un calendar conținând datele pentru îndeplinirea diverselor acțiuni ce trebuie întreprinse pentru pregătirea noilor alegeri parlamentare;

                     —

                     acest calendar va preciza momentul recensământului, al reorganizării limitelor circumscripțiilor electorale și al reformei electorale;

                     —

                     stabilirea limitelor circumscripțiilor și reforma electorală trebuie efectuate în conformitate cu Constituția;

                     —

                     vor fi luate măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                     —

                     numirea vicepreședintelui se va face în conformitate cu Constituția.

               Angajamentul nr. 2
         În vederea adoptării inițiativelor politice și a modificărilor de importanță majoră în domenii precum cel legislativ, fiscal și altele, guvernul interimar va ține seama de consultările cu societatea civilă și alte părți interesate relevante.
         B.   Statul de drept

         Angajamentul nr. 1
         Guvernul interimar trebuie să facă tot ce îi stă în putință pentru a împiedica declarații ale serviciilor de securitate destinate să intimideze.
         Angajamentul nr. 2
         Guvernul interimar susține Constituția din 1997 și garantează funcționarea normală și independentă a instituțiilor constituționale, precum Comisia drepturilor omului din Fiji, Comisia pentru funcțiile publice, Comisia pentru funcțiile publice constituționale. Independența substanțială și funcționarea Marelui Consiliu al Șefilor (Great Council of Chiefs) va fi menținută.
         Angajamentul nr. 3
         Independența justiției este respectată pe deplin, justiției i se permite să acționeze liber, iar hotărârile sale sunt respectate de toate părțile în cauză și, în special:

                     —

                     guvernul interimar se angajează ca membrii tribunalului prevăzut în secțiunea 138 punctul 3 din Constituție să fie numiți până la 15 iulie 2007;

                     —

                     orice numire și/sau demitere a unui judecător va fi efectuată pe viitor cu respectarea strictă a dispozițiilor constituționale și a normelor procedurale;

                     —

                     nu va exista nicio situație, de nicio natură, de interferență a armatei și a poliției sau a guvernului interimar în funcționarea justiției, inclusiv în ceea ce privește respectul deplin pentru profesia juridică.

               Angajamentul nr. 4
         Toate procedurile penale legate de acte de corupție se desfășoară prin intermediul căilor juridice adecvate, iar orice fel de organisme care ar putea fi înființate pentru a investiga cazurile presupuse de corupție vor funcționa în limitele constituționale.
         C.   Drepturile omului și libertățile fundamentale

         Angajamentul nr. 1
         Guvernul interimar va lua toate măsurile necesare pentru a facilita investigarea tuturor acuzațiilor de încălcare a drepturilor omului, și acestea vor fi tratate în conformitate cu diversele proceduri și în cadrul forurilor prevăzute de legislația Insulelor Fiji.
         Angajamentul nr. 2
         Guvernul interimar intenționează să abroge regulamentele din mai 2007 privind instituirea stării de urgență, sub rezerva unor amenințări pentru securitatea națională, siguranța și ordinea publică.
         Angajamentul nr. 3
         Guvernul interimar este determinat să asigure funcționarea Comisiei drepturilor omului din Fiji în deplină independență și în conformitate cu Constituția.
         Angajamentul nr. 4
         Libertatea de expresie și libertatea presei, în toate formele sale, sunt pe deplin respectate, astfel cum prevede Constituția.
         D.   Urmărirea respectării angajamentelor

         Angajamentul nr. 1
         Guvernul interimar se angajează să păstreze un dialog periodic în vederea verificării progreselor realizate și acordă acces deplin reprezentanților și autorităților UE și CE la informațiile privind toate chestiunile legate de drepturile omului, de restabilirea pașnică a democrației și a statului de drept în Fiji.
         Angajamentul nr. 2
         Guvernul interimar cooperează pe deplin cu eventualele misiuni ale UE și CE pentru evaluarea și monitorizarea progreselor.
         Angajamentul nr. 3
         Guvernul interimar transmite rapoarte de progres la fiecare trei luni, începând cu 30 iunie 2007, privind elementele esențiale ale Acordului de la Cotonou și ale angajamentelor luate.
         Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoașterea realităților din prezent și punerea accentului pe viitor.


title: Decizia Consiliului din 21 decembrie 1998 de aprobare în numele Comunității a amendamentelor la apendicele II și III la Convenția de la Berna privind conservarea vieții sălbatice și a habitatelor naturale din Europa, adoptate la a 17-a reuniune a Comitetului permanent al convenției

text:
Anunţ juridic important

|

31998D0746

Jurnalul Oficial L 358 , 31/12/1998 p. 0114 - 0114 ediţie specială în limba cehă capitol 11 volum 30 p. 151  - 151 ediţie specială în limba estonă capitol 11 volum 30 p. 151  - 151 ediţie specială în limba maghiară capitol 11 volum 30 p. 151  - 151 ediţie specială în limba lituaniană capitol 11 volum 30 p. 151  - 151 LV.ES capitol 11 volum 30 p. 151  - 151 MT.ES capitol 11 volum 30 p. 151  - 151 PL.ES capitol 11 volum 30 p. 151  - 151 SK.ES capitol 11 volum 30 p. 151  - 151 ediţie specială în limba slovenă capitol 11 volum 30 p. 151  - 151

		19981221Decizia Consiliuluidin 21 decembrie 1998de aprobare în numele Comunității a amendamentelor la apendicele II și III la Convenția de la Berna privind conservarea vieții sălbatice și a habitatelor naturale din Europa, adoptate la a 17-a reuniune a Comitetului permanent al convenției(98/746/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1), articolul 228 alineatul (2) prima teză și articolul 228 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comunitatea Europeană este parte contractantă la Convenția privind conservarea vieții sălbatice și a habitatelor naturale din Europa în conformitate cu Decizia 82/72/CEE [3];întrucât, datorită sprijinului decisiv din partea Comunității, au fost adăugate patru specii în apendicele II la Convenție și 22 de specii în apendicele III la Convenție la cea de-a 17-a reuniune a Comitetului permanent al Convenției de la Berna, care a avut loc la Strasburg între 1 și 5 decembrie 1997; întrucât Comisia a luat parte la această reuniune în numele Comunității;întrucât două dintre aceste specii sunt reglementate de Directiva 79/409/CEE a Consiliului din 2 aprilie 1979 privind conservarea păsărilor sălbatice [4] și trei dintre acestea sunt reglementate de Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică [5];întrucât, în conformitate cu articolul 17 din convenție, orice amendament la apendicele la Convenție intră în vigoare pentru toate părțile contractante, cu excepția celor care notifică obiecții în conformitate cu alineatul (3) din articolul menționat respectiv, la trei luni de la data adoptării lor de către Comitetul permanent;întrucât Comunitatea trebuie să aprobe amendamentele respective la apendicele II și III la Convenție, adoptate la cea de-a 17-a reuniune a Comitetului permanent, în conformitate cu articolul 17 al Convenției,DECIDE:Articolul 1În numele Comunității Europene, se aprobă prin prezenta includerea speciilor Acipenser sturio, Puffinus yelkouan, Phalacrocorax aristotelis (în Mediterana) și Valencia leutourneuxi în apendicele II la Convenția privind conservarea vieții sălbatice și a habitatelor naturale în Europa și a speciilor Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina și Umbrina cirrosa (toate cele 22 de specii din Mediterana) în apendicele III la convenție.Articolul 2Prezenta decizie este publicată în Jurnalul Oficial al Comunităților Europene.Adoptată la Bruxelles, 21 decembrie 1998.Pentru ConsiliuPreședinteleM. Bartenstein[1] JO C 116, 16.4.1998, p. 24.[2] JO C 328, 26.10.1998, p. 81.[3] JO L 38, 10.2.1982, p. 1.[4] JO L 103, 25.4.1979, p. 1. Directivă, astfel cum a fost modificată ultima dată prin Directiva 97/49/CE (JO L 223, 13.8.1997, p. 9).[5] JO L 206, 22.7.1992, p. 7. Directivă, astfel cum a fost modificată ultima dată prin Directiva 97/62/CE (JO L 305, 8.11.1997, p. 42).--------------------------------------------------


title: Decizia nr. 1855/2006/CE a Parlamentului European și a Consiliului din 12 decembrie 2006 de instituire a programului Cultura (2007-2013)

text:
Anunţ juridic important

|

32006D1855

Jurnalul Oficial L 372 , 27/12/2006 p. 0001 - 0011

		20061212Decizia nr. 1855/2006/CE a Parlamentului European și a Consiliuluidin 12 decembrie 2006de instituire a programului Cultura (2007-2013)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 151 alineatul (5) prima liniuță,având în vedere propunerea Comisiei,având în vedere avizul Comitetului Regiunilor [1],hotărând în conformitate cu procedura prevăzută la articolul 251 din tratat [2],întrucât:(1) Este esențial să se favorizeze cooperarea și schimburile culturale pentru a respecta și favoriza diversitatea culturală și lingvistică în Europa și pentru a îmbunătăți cunoștințele cetățenilor europeni privind culturile europene diferite de cultura lor și, în același timp, pentru a spori conștientizarea faptului că împărtășesc o moștenire culturală europeană comună. Promovarea cooperării și diversității culturale și lingvistice contribuie astfel la transformarea cetățeniei europene într-o realitate tangibilă prin încurajarea participării directe a cetățenilor europeni la procesul integrării.(2) O politică culturală activă pentru păstrarea diversității culturale a Europei, precum și pentru promovarea elementelor sale culturale și a patrimoniului său cultural comun poate contribui la îmbunătățirea vizibilității externe a Uniunii Europene.(3) Sprijinirea pe deplin a integrării europene de către cetățeni și deplina participare a acestora la integrarea europeană presupune punerea în evidență a valorilor și a rădăcinilor culturale comune ale acestora ca element-cheie al identității lor și al apartenenței acestora la o societate bazată pe libertate, echitate, democrație, respectarea demnității umane și a integrității persoanelor, toleranță și solidaritate, în deplină conformitate cu Carta Drepturilor Fundamentale a Uniunii Europene.(4) Este esențial ca sectorul cultural să contribuie la evoluția politică a Europei, considerată la o scară mai largă, și să joace un rol în această privință. Sectorul cultural în sine constituie un important creator de locuri de muncă și există, de asemenea, o legătură evidentă între investițiile în cultură și dezvoltarea economică, de unde importanța consolidării politicilor culturale la nivel regional, național și european. Prin urmare, ar trebui ca locul ocupat de industriile culturale în cadrul evoluției ce are loc în conformitate cu Strategia Lisabona să fie consolidat, întrucât aceste industrii contribuie din ce în ce mai mult la economia europeană.(5) De asemenea, este necesar să se promoveze o cetățenie activă și să se întărească lupta împotriva tuturor formelor de excludere, inclusiv rasism și xenofobie. Îmbunătățirea accesului la cultură pentru cât mai multe persoane poate fi un mijloc de a lupta împotriva excluderii sociale.(6) Articolul 3 din tratat prevede ca, pentru toate acțiunile menționate la articolul respectiv, Comunitatea să urmărească eliminarea inegalităților și promovarea egalității între bărbați și femei.(7) Programele culturale Kaleidoscope, Ariane, Raphael și Cultura 2000, instituite prin Deciziile nr. 719/96/CE [3], nr. 2085/97/CE [4], nr. 2228/97/CE [5] și, respectiv, nr. 508/2000/CE [6], au constituit etape pozitive în punerea în aplicare a acțiunii comunitare în domeniul culturii. În acest mod a fost acumulată o experiență considerabilă, în special datorită evaluării acestor programe culturale. În prezent, este necesar ca acțiunea culturală a Comunității să fie raționalizată și consolidată pe baza rezultatelor acestor evaluări, a rezultatelor consultării angajate cu toate părțile interesate și a lucrărilor recente ale instituțiilor europene. Prin urmare, este necesar să se instituie un program în acest scop.(8) Instituțiile europene s-au exprimat în diverse ocazii cu privire la subiecte referitoare la acțiunea culturală comunitară și la provocările cooperării culturale, în special în rezoluțiile Consiliului din 25 iunie 2002 privind un nou plan de lucru pentru cooperare europeană în domeniul culturii [7] și din 19 decembrie 2002 de punere în aplicare a planului de lucru pentru cooperare europeană în domeniul culturii [8], rezoluțiile Parlamentului European din 5 septembrie 2001 privind cooperarea culturală în Uniunea Europeană [9], din 28 februarie 2002 privind punerea în aplicare a programului "Cultura 2000" [10], din 22 octombrie 2002 privind importanța și dinamismul teatrului și a artelor spectacolului în Europa extinsă [11] și din 4 septembrie 2003 privind industriile culturale [12], precum și avizul Comitetului Regiunilor din 9 octombrie 2003 privind extinderea programului "Cultura 2000".(9) Consiliul, în rezoluțiile sus-menționate, a insistat asupra necesității de a adopta la nivel comunitar o abordare mai coerentă în ceea ce privește cultura și asupra faptului că valoarea adăugată europeană este un concept esențial și determinant în cadrul cooperării europene în domeniul culturii, precum și o condiție generală a acțiunilor Comunității în domeniul culturii.(10) Pentru a transforma spațiul cultural comun popoarelor din Europa în realitate, este important să se promoveze mobilitatea transnațională a operatorilor din domeniul culturii și circulația transnațională a operelor și a produselor artistice și culturale, precum și să se încurajeze dialogul și schimburile culturale.(11) Consiliul, în concluziile acestuia din 16 noiembrie 2004 referitoare la planul de lucru privind cultura (2005-2006), Parlamentul European, în rezoluția acestuia din 4 septembrie 2003 privind industriile culturale și Comitetul Economic și Social European, în avizul acestuia din 28 ianuarie 2004 privind industriile culturale în Europa, și-au exprimat punctul de vedere privind necesitatea de a ține seama mai mult de specificitatea economică și socială a industriilor culturale, altele decât cele audiovizuale. De asemenea, noul program este necesar să țină seama de acțiunile pregătitoare privind cooperarea în domeniul culturii care au fost promovate între 2002 și 2004.(12) În acest context, este necesar să se promoveze o cooperare sporită între operatorii culturali, prin încurajarea acestora la elaborarea de proiecte de cooperare multianuale care să le permită astfel să dezvolte activități în comun, să ofere sprijin pentru acțiuni mai specifice cu o valoare adăugată europeană reală, să susțină evenimente culturale simbolice, să sprijine organisme europene de cooperare culturală și să încurajeze lucrări de analiză pe teme alese de interes european, precum și colectarea și difuzarea informațiilor și activitățile care vizează optimizarea impactului proiectelor în domeniul cooperării culturale europene și al elaborării de politici culturale europene.(13) În aplicarea Deciziei nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului "Capitala europeană a culturii" pentru anii 2007-2019 [13], este oportun să se acorde o finanțare semnificativă acestei manifestări care beneficiază de o vizibilitate mare printre europeni și care contribuie la consolidarea sentimentului de apartenență la un spațiu cultural comun. În cadrul acestei manifestări, ar trebui să se pună accent pe cooperarea culturală transeuropeană.(14) Este oportun să se ofere sprijin pentru funcționarea organismelor care susțin cooperarea culturală europeană și joacă rolul de ambasadori ai culturii europene, bazându-se pe experiența dobândită de către Uniunea Europeană în cadrul Deciziei nr. 792/2004/CE a Parlamentului European și a Consiliului din 21 aprilie 2004 de instituire a unui program de acțiune comunitară pentru promovarea organismelor active la nivel european în domeniul culturii [14].(15) Este necesar ca programul, în conformitate cu principiul libertății de exprimare, să contribuie la eforturile depuse de Uniunea Europeană în materie de promovare a dezvoltării durabile și de luptă împotriva tuturor formelor de discriminare.(16) Este necesar ca țările candidate la aderarea la Uniunea Europeană și țările AELS membre ale Acordului SEE să fie recunoscute ca participanți potențiali la programele comunitare în conformitate cu acordurile încheiate cu aceste țări.(17) Consiliul European de la Salonic din 19 și 20 iunie 2003 a adoptat "Agenda pentru Balcanii de Vest: către integrarea europeană", care prevede necesitatea ca programele comunitare să fie deschise țărilor din procesul de stabilizare și asociere pe baza acordurilor-cadru care urmează să fie semnate între Comunitate și aceste țări. Ar trebui ca aceste țări să poată, în cazul în care doresc, în funcție de considerente bugetare și de priorități politice, să participe la program sau să beneficieze de o formulă de cooperare mai limitată, pe baza alocărilor suplimentare și a modalităților specifice care urmează să fie convenite între părți.(18) Este necesar ca programul să fie deschis către cooperarea cu alte țări terțe care au semnat acorduri cu Comunitatea care conțin o componentă culturală, în conformitate cu modalități ce urmează să fie stabilite.(19) Este necesar, pentru a crește valoarea adăugată a acțiunii comunitare, să se asigure coerența și complementaritatea între acțiunile întreprinse în cadrul prezentei decizii și al altor politici, acțiuni și instrumente comunitare pertinente, în conformitate cu articolul 151 alineatul (4) din tratat. Este necesar să se acorde o atenție specială interacțiunii dintre măsurile comunitare din domeniul culturii și educației, precum și acțiunilor care vizează promovarea schimbului celor mai bune practici și o cooperare mai strânsă la nivel european.(20) În ceea ce privește punerea în aplicare a sprijinului comunitar, ar trebui să se țină seama de natura specifică a sectorului cultural în Europa și, în special, să se asigure că procedurile administrative și financiare sunt simplificate în măsura posibilului și că acestea sunt adaptate obiectivelor urmărite, precum și practicilor și evoluțiilor din sectorul cultural.(21) Comisia, statele membre și punctele de contact culturale ar trebui să depună eforturi pentru încurajarea participării operatorilor mai mici la proiecte de cooperare multianuale, precum și a organizării de activități care urmăresc punerea în contact a partenerilor potențiali la proiect.(22) Este necesar ca programul să reunească expertiza și calitățile specifice operatorilor culturali din toată Europa. În cazul în care este necesar, Comisia și statele membre trebuie să adopte măsuri pentru a remedia rata redusă de participare a operatorilor culturali din oricare stat membru sau țară participantă.(23) Este necesar să se asigure, în cadrul unei colaborări dintre Comisie și statele membre, o monitorizare și o evaluare continuă a programului pentru a permite reajustări, în special cu privire la prioritățile în materie de punere în aplicare a acțiunilor. Ar trebui ca evaluarea să cuprindă o evaluare externă care să fie realizată de către organisme independente și imparțiale.(24) Este necesar ca procedurile de monitorizare și de evaluare a programului să se bazeze pe obiective și indicatori specifici, măsurabili, realizabili, pertinenți și înscriși într-un calendar.(25) Este necesar să fie puse în aplicare măsuri corespunzătoare pentru a preveni neregulile și fraudele și pentru a recupera fondurile care au fost fie pierdute, fie vărsate sau utilizate în mod necuvenit.(26) Este necesar să se stabilească un instrument unic de finanțare și programare pentru cooperarea culturală, intitulat "Programul Cultura", pentru perioada cuprinsă între 1 ianuarie 2007 și 31 decembrie 2013.(27) Prezenta decizie stabilește, pentru toată durata programului, un pachet financiar care constituie referința privilegiată, în sensul punctului 37 din acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară [15].(28) Este necesar să fie adoptate măsurile de punere în aplicare a prezentei decizii în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [16].(29) Este necesar să fie adoptate măsurile necesare pentru punerea în aplicare a prezentei decizii în plan financiar în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [17] (denumit în continuare "Regulamentul financiar"), precum și cu Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului [18].(30) Acțiunea comunitară completează acțiunile naționale sau regionale întreprinse în domeniul cooperării culturale. Având în vedere că obiectivele prezentei decizii, și anume consolidarea spațiului cultural european bazat pe patrimoniul cultural comun (mobilitatea transnațională a operatorilor culturali în Europa, circulația transnațională a operelor de artă și a produselor culturale și artistice, precum și dialogul intercultural), nu pot fi îndeplinite în mod suficient de către statele membre din cauza caracterului transnațional al acestora și, prin urmare, datorită dimensiunilor și efectelor acțiunii, pot fi mai bine îndeplinite la nivel comunitar, Comunitatea poate adopta măsuri în conformitate cu principiul subsidiarității consacrat la articolul 5 din tratat. În conformitate cu principiul proporționalității, astfel cum a fost enunțat la articolul respectiv, prezenta decizie nu depășește ceea ce este necesar pentru atingerea acestor obiective.(31) Este necesar să se prevadă dispoziții tranzitorii pentru a facilita tranziția între, pe de o parte, programele stabilite prin Decizia nr. 508/2000/CE și Decizia nr. 792/2004/CE a Parlamentului European și a Consiliului și, pe de altă parte, programul stabilit prin prezenta decizie,DECID:Articolul 1Instituire și durată(1) Prezenta decizie instituie programul Cultura, program multianual unic pentru acțiunile comunitare în domeniul culturii, deschis pentru toate sectoarele culturale și pentru toate categoriile de operatori culturali (denumit în continuare "programul").(2) Programul se pune în aplicare pe parcursul perioadei cuprinse între 1 ianuarie 2007 și 31 decembrie 2013.Articolul 2Buget(1) Pachetul financiar pentru punerea în aplicare a programului pentru perioada menționată la articolul 1 este fixat la 400000000 EUR.(2) Alocările anuale sunt autorizate de către autoritatea bugetară în limita cadrului financiar.Articolul 3Obiective(1) Obiectivul general al programului este punerea în valoare a spațiului cultural împărtășit de către europeni și bazat pe o moștenire culturală comună prin dezvoltarea cooperării culturale între creatorii, operatorii culturali și instituțiile culturale din țările care participă la program, în vederea favorizării emergenței unei cetățenii europene. Programul este deschis participării industriilor culturale, altele decât cele audiovizuale, în special întreprinderilor culturale mici, în măsura în care aceste industrii exercită activități culturale fără scop lucrativ.(2) Obiectivele specifice ale programului sunt:(a) promovarea mobilității transnaționale a operatorilor culturali;(b) încurajarea circulației transnaționale a operelor și a produselor culturale și artistice;(c) încurajarea dialogului intercultural.Articolul 4Domenii de acțiune(1) Obiectivele programului sunt urmărite prin punerea în aplicare a următoarelor acțiuni, descrise în anexă:(a) sprijinirea următoarelor acțiuni culturale:- proiecte de cooperare multianuale;- acțiuni de cooperare;- acțiuni speciale;(b) sprijinirea organismelor active la nivel european în domeniul culturii;(c) sprijinirea lucrărilor de analiză și a colectării și difuzării informațiilor, precum și a acțiunilor de optimizare a impactului proiectelor în domeniul cooperării culturale europene și al elaborării politicii culturale europene.(2) Aceste acțiuni sunt întreprinse în conformitate cu dispozițiile din anexă.Articolul 5Dispoziții privind țările terțe(1) Programul este deschis participării următoarelor țări:(a) țările AELS care sunt membre ale SEE, în conformitate cu dispozițiile acordului SEE;(b) țările candidate care beneficiază de o strategie de preaderare în vederea aderării la Uniune, în conformitate cu principiile generale și cu condițiile și modalitățile generale de participare a acestor țări la programele comunitare stabilite în acordurile-cadru;(c) țările din Balcanii de Vest, în conformitate cu modalitățile definite împreună cu acestea pe baza acordurilor-cadru care stabilesc participarea lor la programe comunitare.Sub rezerva îndeplinirii condițiilor cerute și a plății alocărilor suplimentare, țările menționate în prezentul paragraf participă pe deplin la program.(2) Programul este deschis în egală măsură cooperării cu alte țări terțe care au încheiat cu Comunitatea acorduri de asociere sau de cooperare care conțin clauze culturale, pe baza alocărilor suplimentare și a modalităților specifice care urmează să fie stabilite.Țările din Balcanii de Vest menționate la alineatul (1) litera (c) care nu doresc să beneficieze de o participare deplină la program pot beneficia de o cooperare cu programul în condițiile prevăzute de prezentul alineat.Articolul 6Cooperarea cu organizațiile internaționaleProgramul permite efectuarea de acțiuni comune cu organizații internaționale competente în domeniul culturii, precum UNESCO sau Consiliul Europei, pe baza contribuțiilor comune și în conformitate cu normele proprii fiecărei instituții sau organizații pentru realizarea acțiunilor enumerate la articolul 4.Articolul 7Complementaritatea cu alte instrumente comunitareComisia asigură legătura dintre program și alte instrumente comunitare, în special instrumentele referitoare la fondurile structurale și cele din domeniul educației, formării profesionale, cercetării, societății informaționale, cetățeniei, tineretului, sportului, limbilor, incluziunii sociale, relațiilor externe ale Uniunii și al luptei împotriva tuturor formelor de discriminare.Articolul 8Punerea în aplicare(1) Comisia asigură punerea în aplicare a acțiunilor comunitare care fac obiectul programului, în conformitate cu anexa.(2) Măsurile de mai jos se adoptă în conformitate cu procedura menționată la articolul 9 alineatul (2):(a) planul de lucru anual, inclusiv prioritățile, criteriile și procedurile de selecție;(b) bugetul anual și defalcarea fondurilor între diferitele acțiuni ale programului;(c) procedurile de monitorizare și de evaluare a programului;(d) sprijinul financiar furnizat de către Comunitate în temeiul articolului 4 alineatul (1) litera (a) prima liniuță: sume, durată, repartizare și beneficiari.(3) Toate celelalte măsuri necesare punerii în aplicare a prezentei decizii se adoptă în conformitate cu procedura menționată la articolul 9 alineatul (3).Articolul 9Comitet(1) Comisia este asistată de un comitet.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE în conformitate cu dispozițiile articolului 8 din aceasta.Perioada prevăzută la articolul 4 alineatul (3) din Decizia 1999/468/CE este fixată la două luni.(3) În cazul în care se face trimitere la prezentul alineat, se aplică articolele 3 și 7 din Decizia 1999/468/CE în conformitate cu dispozițiile articolului 8 din aceasta.(4) Comitetul își stabilește regulamentul de procedură.Articolul 10Puncte de contact culturale(1) Punctele de contact culturale, astfel cum au fost definite la punctul 1.3.1 din anexă, acționează ca organe de punere în aplicare pentru difuzarea informațiilor privind programul la nivel național în conformitate cu articolul 54 alineatul (2) litera (c) și alineatul (3) din Regulamentul financiar.(2) Punctele de contact culturale respectă criteriile următoare:(a) dispun de un personal în număr suficient, care să aibă calificări profesionale și lingvistice adaptate lucrului într-un mediu de cooperare internațională;(b) dispun de infrastructura corespunzătoare, în special în ceea ce privește tehnologia informației și comunicațiilor;(c) operează într-un cadru administrativ care să le permită îndeplinirea sarcinilor în mod satisfăcător și evitarea conflictelor de interese.Articolul 11Dispoziții financiare(1) Ajutoarele financiare se prezintă sub forma unor subvenții pentru persoane juridice. În unele cazuri, se pot acorda subvenții persoanelor fizice în aplicarea articolului 114 alineatul (1) din Regulamentul financiar. De asemenea, Comisia poate decerna premii persoanelor fizice sau juridice pentru acțiuni sau proiecte puse în aplicare în cadrul programului. În funcție de natura acțiunii, se pot autoriza finanțări forfetare și/sau aplicarea unor baremuri de cost unitar.(2) Comisia poate decide, în funcție de caracteristicile beneficiarilor și de natura acțiunilor, dacă este necesar să îi scutească de verificarea competențelor și a calificărilor profesionale cerute pentru a duce la bun sfârșit acțiunea sau programul de lucru propus.(3) Anumite acțiuni specifice capitalelor europene ale culturii desemnate în temeiul Deciziei 1419/1999/CE pot beneficia de o subvenție sau pot primi un premiu.Articolul 12Contribuția la alte obiective comunitareProgramul contribuie la consolidarea obiectivelor transversale ale Comunității, în special prin:(a) promovarea principiului fundamental al libertății de exprimare;(b) încurajarea unei mai bune conștientizări a importanței contribuirii la dezvoltarea durabilă;(c) depunerea de eforturi pentru promovarea înțelegerii reciproce și a toleranței în cadrul Uniunii Europene;(d) contribuirea la eliminarea oricărei discriminări pe criterii de sex, rasă sau origine etnică, religie sau convingeri, handicap, vârstă sau orientare sexuală.Se acordă o atenție specială coerenței și complementarității între program și politicile comunitare în domeniul cooperării culturale cu țările terțe.Articolul 13Monitorizare și evaluare(1) Comisia asigură o monitorizare periodică a programului în raport cu obiectivele acestuia. Rezultatele procesului de monitorizare și de evaluare sunt utilizate la punerea în aplicare a programului.Monitorizarea cuprinde în special întocmirea rapoartelor menționate la alineatul (3) literele (a) și (c).Pe baza rezultatelor comunicate în rapoartele de monitorizare, obiectivele specifice ale programului pot fi revizuite în conformitate cu procedura menționată la articolul 251 din tratat.(2) Comisia asigură o evaluare a programului periodică, externă și independentă.(3) Comisia prezintă Parlamentului European, Consiliului, Comitetului Economic și Social European și Comitetului Regiunilor:(a) un raport intermediar de evaluare privind rezultatele obținute și aspectele calitative și cantitative ale punerii în aplicare a programului până la 31 decembrie 2010;(b) o comunicare privind continuarea programului până la 31 decembrie 2011;(c) un raport de evaluare ex post până la 31 decembrie 2015.Articolul 14Dispoziții tranzitoriiAcțiunile angajate înainte de 31 decembrie 2006 pe baza Deciziei nr. 508/2000/CE și a Deciziei nr. 792/2004/CE continuă să fie administrate până la încheierea acestora în conformitate cu dispozițiile deciziilor respective.Comitetul menționat la articolul 5 din Decizia nr. 508/2000/CE se înlocuiește cu comitetul menționat la articolul 9 din prezenta decizie.Articolul 15Intrare în vigoarePrezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Strasburg, 12 decembrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleM. Pekkarinen[1] JO C 164, 5.7.2005, p. 65.[2] Avizul Parlamentului European din 25 octombrie 2005 (JO C 272 E, 9.11.2006, p. 233), Poziția comună a Consiliului din 18 iulie 2006 (JO C 238 E, 3.10.2006, p. 18) și Poziția Parlamentului European din 24 octombrie 2006 (nepublicată încă în Jurnalul Oficial). Decizia Consiliului din 11 decembrie 2006.[3] Decizia nr. 719/96/CE a Parlamentului European și a Consiliului din 29 martie 1996 de instituire a unui program de sprijinire a activităților artistice și culturale de dimensiune europeană (Kaleidoscope) (JO L 99, 20.4.1996, p. 20). Decizie astfel cum a fost modificată prin Decizia nr. 477/1999/CE (JO L 57, 5.3.1999, p. 2).[4] Decizia nr. 2085/97/CE a Parlamentului European și a Consiliului din 6 octombrie 1997 de instituire a unui program de sprijinire a activităților, inclusiv a traducerilor, din domeniul cărților și lecturii (Ariane) (JO L 291, 24.10.1997, p. 26). Decizie astfel cum a fost modificată prin Decizia nr. 476/1999/CE (JO L 57, 5.3.1999, p. 1).[5] Decizia nr. 2228/97/CE a Parlamentului European și a Consiliului din 13 octombrie 1997 de instituire a unui program de acțiune comunitară în domeniul moștenirii culturale (programul Raphael) (JO L 305, 8.11.1997, p. 31). Decizie astfel cum a fost abrogată prin Decizia nr. 508/2000/CE (JO L 63, 10.3.2000, p. 1).[6] Decizia nr. 508/2000/CE a Parlamentului European și a Consiliului din 14 februarie 2000 privind instituirea programului Cultura 2000 (JO L 63, 10.3.2000, p. 1). Decizie astfel cum a fost modificată ultima dată prin Regulamentul (CE) nr. 885/2004 al Consiliului (JO L 168, 1.5.2004, p. 1).[7] JO C 162, 6.7.2002, p. 5.[8] JO C 13, 18.1.2003, p. 5.[9] JO C 72 E, 21.3.2002, p. 142.[10] JO C 293 E, 28.11.2002, p. 105.[11] JO C 300 E, 11.12.2003, p. 156.[12] JO C 76 E, 25.3.2004, p. 459.[13] JO L 304, 3.11.2006, p. 1.[14] JO L 138, 30.4.2004, p. 40.[15] JO C 139, 14.6.2006, p. 1.[16] JO L 184, 17.7.1999, p. 23. Decizie astfel cum a fost modificată ultima dată prin Decizia 2006/512/CE (JO L 200, 22.7.2006, p. 11).[17] JO L 248, 16.9.2002, p. 1.[18] JO L 357, 31.12.2002, p. 1. Regulament astfel cum a fost modificat ultima dată prin Regulamentul (CE, Euratom) nr. 1248/2006 al Comisiei (JO L 227, 19.8.2006, p. 3).--------------------------------------------------20061212ANEXĂI. DESCRIEREA ACTIVITĂȚILOR ȘI A EVENIMENTELOR1. Prima componentă: sprijinul acordat acțiunilor culturale1.1. Proiecte de cooperare multianualăProgramul sprijină proiecte de cooperare culturală durabile și structurate în vederea reunirii calităților și expertizei specifice operatorilor culturali în toată Europa. Sprijinul are scopul de a ajuta aceste proiecte de cooperare în etapa de lansare și de structurare sau în etapa de extindere geografică. Scopul este acela de a încuraja fixarea unor baze durabile și atingerea autonomiei financiare.În fiecare proiect de cooperare sunt implicați cel puțin șase operatori din șase țări diferite care participă la program. Proiectul are drept obiectiv reunirea unei diversități de operatori din unul sau mai multe sectoare pentru diverse activități multianuale, care pot fi de natură sectorială sau transsectorială, dar care este necesar să urmărească un obiectiv comun.Fiecare proiect de cooperare tinde să întreprindă un anumit număr de activități culturale, structurate și multianuale. Aceste activități sunt puse în aplicare pe parcursul întregii durate de finanțare comunitară. Activitățile trebuie să vizeze cel puțin două dintre cele trei obiective specifice menționate la articolul 3 alineatul (2). Se acordă prioritate proiectelor de cooperare care intenționează să dezvolte activități care să răspundă celor trei obiective specifice de la articolul menționat anterior.Proiectele de cooperare sunt selecționate ca urmare a unor cereri de oferte, în conformitate cu Regulamentul financiar. În acest context, selecția se realizează, printre altele, pe baza expertizei recunoscute a coorganizatorilor în domeniul lor de activitate, pe baza capacității financiare și operaționale a acestora din urmă de a efectua activitățile propuse, precum și a calității și a adecvării acestor activități la obiectivul general și la obiectivele specifice ale programului, astfel cum sunt indicate la articolul 3.Proiectele de cooperare trebuie să se bazeze pe un acord de cooperare, adică pe un document comun care să aibă o formă juridică valabilă într-una din țările participante și care să fie semnat de către toți coorganizatorii.Sprijinul comunitar nu poate depăși 50 % din bugetul proiectului și are un caracter degresiv. Nu poate depăși 500000 EUR pe an pentru toate activitățile din cadrul proiectelor de cooperare. Sprijinul se acordă pe parcursul unei durate de trei până la cinci ani.Cu titlu indicativ, aproximativ 32 % din bugetul total alocat programului este consacrat acestui tip de sprijin.1.2. Acțiuni de cooperareProgramul sprijină acțiuni de cooperare culturală de natură sectorială sau transsectorială între operatori europeni. Se acordă prioritate creativității și inovației. Sunt încurajate în special acțiunile care vizează explorarea pistelor de cooperare pentru a le dezvolta pe termen lung.Fiecare acțiune este concepută și realizată în parteneriat de către cel puțin trei operatori culturali din trei țări participante diferite, indiferent dacă acești operatori provin sau nu dintr-unul sau mai multe sectoare.Acțiunile sunt selecționate ca urmare a unor cereri de oferte, în conformitate cu Regulamentul financiar. În acest context, selecția se realizează pe baza expertizei recunoscute a coorganizatorilor, pe baza capacității financiare și operaționale a acestora din urmă de a efectua activitățile propuse, precum și a calității și a adecvării acestor activități la obiectivul general și la obiectivele specifice ale programului, astfel cum sunt indicate la articolul 3.Sprijinul comunitar nu poate depăși 50 % din bugetul proiectului. Acesta nu poate fi mai mic de 50000 EUR, dar nici mai mare de 200000 EUR. Sprijinul este acordat pe parcursul unei durate de cel mult 24 de luni.Condițiile stabilite pentru această acțiune cu privire la numărul minim de operatori necesar pentru prezentarea de proiecte, precum și valoarea minimă și maximă a sprijinului comunitar pot fi adaptate pentru a ține seama de condițiile specifice traducerii literare.Cu titlu indicativ, aproximativ 29 % din bugetul total alocat programului este consacrat acestui tip de sprijin.1.3. Acțiuni specialeDe asemenea, programul susține acțiuni speciale. Aceste acțiuni sunt speciale prin faptul că trebuie să prezinte o dimensiune și un domeniu de aplicare importante, să aibă o rezonanță semnificativă pentru popoarele Europei și să contribuie la o mai bună conștientizare a apartenenței acestora la aceeași comunitate, la o sensibilizare a acestora cu privire la diversitatea culturală a statelor membre și să contribuie în egală măsură la dialogul intercultural și internațional. Acțiunile trebuie să vizeze cel puțin două dintre cele trei obiective specifice indicate la articolul 3.Aceste acțiuni speciale contribuie și la creșterea vizibilității acțiunii culturale comunitare, atât în interiorul, cât și în exteriorul Uniunii Europene. Acțiunile contribuie totodată la o mai bună cunoaștere, la scară mondială, a bogăției și a diversității culturii europene.Se acordă un sprijin semnificativ "capitalelor europene ale culturii" pentru a încuraja punerea în aplicare a activităților care pun accent pe vizibilitatea europeană și pe cooperarea culturală transeuropeană.Se pot sprijini în calitate de "acțiuni speciale" acordări de premii, în măsura în care pun în lumină artiști, opere sau realizări culturale sau artistice, le fac cunoscute dincolo de frontierele naționale, încurajând astfel mobilitatea și schimburile.De asemenea, se poate acorda, în acest context, un sprijin acțiunilor de cooperare cu țările terțe și cu organizațiile internaționale, în conformitate cu articolul 5 alineatul (2) și cu articolul 6.Exemplele menționate anterior nu constituie o listă exhaustivă a acțiunilor susceptibile de a fi sprijinite în temeiul acestei subcomponente a programului.Modalitățile de selecție a acțiunilor speciale depind de acțiunea în cauză. Finanțările se acordă ca urmare a cererilor de ofertă și a invitațiilor de participare la licitație, cu excepția cazurilor menționate la articolele 54 și 168 din Regulamentul financiar. Se ține seama totodată de adecvarea fiecărei acțiuni la obiectivul general și la obiectivele specifice ale programului, în conformitate cu articolul 3 din prezenta decizie.Sprijinul comunitar nu poate depăși 60 % din bugetul proiectului.Cu titlu indicativ, aproximativ 16 % din bugetul total alocat programului este consacrat acestui tip de sprijin.2. A doua componentă: sprijinul acordat organismelor active la nivel european în domeniul culturiiAcest sprijin se prezintă sub forma unei subvenții de funcționare destinată cofinanțării cheltuielilor legate de programul de lucru permanent al unui organism care urmărește un scop de interes general european în domeniul culturii sau un obiectiv care se înscrie în cadrul politicii Uniunii în acest domeniu.Se prevede ca aceste subvenții să fie acordate pe bază de cereri de ofertă anuale.Cu titlu indicativ, aproximativ 10 % din bugetul total alocat programului este consacrat acestei componente.Pot beneficia de acest sprijin organismele care operează pentru cooperarea culturală într-una sau mai multe dintre modalitățile următoare:- asigurarea unor funcții de reprezentare la nivel comunitar;- colectarea și difuzarea informațiilor, astfel încât să se faciliteze cooperarea culturală comunitară transeuropeană;- stabilirea unei rețele la nivel european a organismelor active în domeniul culturii;- participarea la proiecte de cooperare culturală sau asumarea rolului de ambasadori ai culturii europene.Aceste organisme trebuie să prezinte o dimensiune europeană reală. În această privință, organismele trebuie să-și exercite activitățile la nivel european, în mod autonom sau sub forma unor diverse asociații coordonate, iar structura (membri înscriși), precum și activitățile acestora trebuie să aibă o influență potențială la nivelul Uniunii Europene sau să acopere cel puțin șapte țări europene.Această componentă este accesibilă organismelor sprijinite în temeiul anexei I, partea 2 din Decizia nr. 792/2004/CE, precum și oricărui alt organism activ la nivel european în domeniul culturii, cu condiția să urmărească obiectivele enunțate la articolul 3 din prezenta decizie și să îndeplinească condițiile stabilite prin aceasta.Beneficiarii acestor subvenții de funcționare sunt selectați în urma unei cereri de oferte. Selecția se efectuează pe baza adecvării programului de lucru al organismelor la obiectivele specifice prevăzute la articolul 3.Valoarea totală a unei subvenții de funcționare acordate în temeiul prezentei componente nu poate depăși 80 % din cheltuielile admisibile ale organismului pentru anul în cursul căruia se acordă subvenția.3. A treia componentă: sprijinul acordat lucrărilor de analiză, colectării și difuzării informațiilor, precum și optimizării impactului proiectelor în domeniul cooperării culturaleCu titlu indicativ, aproximativ 5 % din bugetul total alocat programului este consacrat acestei componente.3.1. Sprijin acordat punctelor de contact culturalePentru a asigura o difuzare specifică și eficace, la nivel local, a informațiilor practice cu privire la program, acesta din urmă prevede sprijinul acordat punctelor de contact culturale. Aceste organe, care activează la nivel național, sunt instituite pe bază voluntară în conformitate cu articolul 39 din Regulamentul/CE, Euratom) nr. 2342/2002.Punctele de contact culturale au drept misiune:- asigurarea promovării programului;- facilitarea accesului la program și încurajarea participării la activitățile din cadrul acestuia a celui mai mare număr posibil de profesioniști și de operatori culturali, datorită unei difuzări efective a informațiilor și prin dezvoltarea unor inițiative corespunzătoare de stabilire a unei rețele între aceștia;- asigurarea unei legături eficiente cu diferitele instituții care sprijină sectorul cultural în statele membre, contribuind astfel la complementaritatea acțiunilor realizate în temeiul programului și a măsurilor naționale de sprijin;- difuzarea informațiilor cu privire la alte programe comunitare accesibile proiectelor culturale, în cazul în care este necesar.3.2. Sprijin acordat lucrărilor de analiză în domeniul cooperării culturaleProgramul sprijină realizarea de studii și de lucrări de analiză în domeniul cooperării culturale europene și al elaborării de politici culturale europene. Sprijinul are drept scop creșterea volumului și a calității informațiilor și a datelor în vederea obținerii de date și analize comparative referitoare la cooperarea culturală la scară europeană, în special cu privire la mobilitatea creatorilor și a operatorilor culturali, la circulația operelor de artă și a produselor artistice și culturale și la dialogul intercultural.Se pot sprijini în temeiul acestei componente studii și lucrări de analiză care contribuie la creșterea cunoașterii fenomenului cooperării culturale transeuropene și la crearea unui teren propice pentru dezvoltarea acestuia. Sunt încurajate în special proiectele care vizează colectarea și analiza datelor statistice.3.3. Sprijin acordat colectării și difuzării de informații și optimizării impactului proiectelor în domeniul cooperării culturaleProgramul sprijină colectarea și difuzarea de informații, precum și acțiunile care vizează optimizarea impactului proiectelor prin dezvoltarea unui instrument pe Internet specific necesităților profesioniștilor din cultură în domeniul cooperării culturale transeuropene.Acest instrument este necesar să permită schimbul de experiență și de bună practică, precum și difuzarea de informații cu privire la program, dar și cooperarea culturală transeuropeană în sens larg.II. GESTIONAREA PROGRAMULUIPachetul financiar al programului poate acoperi, de asemenea, cheltuielile aferente activităților de pregătire, de monitorizare, de control, de audit și de evaluare necesare în mod direct pentru gestionarea programului și pentru realizarea obiectivelor acestuia, în special studii, reuniuni, acțiuni de informare și de publicare, cheltuielile legate de rețelele de calculatoare care vizează schimbul de informații, precum și orice alte cheltuieli privind asistența tehnică și administrativă la care poate recurge Comisia pentru gestionarea programului.III. CONTROALE ȘI AUDITURIPentru proiectele selecționate în conformitate cu procedura descrisă la articolul 11 alineatul (2), se instituie un sistem de audit prin eșantionare statistică.Beneficiarul unei subvenții pune la dispoziția Comisiei toate documentele justificative referitoare la cheltuielile efectuate pe parcursul unei perioade de cinci ani de la data ultimei plăți. Beneficiarul unei subvenții se asigură că, după caz, documentele justificative păstrate de partenerii sau membrii acestuia sunt puse la dispoziția Comisiei.Comisia are dreptul să efectueze un audit cu privire la utilizarea subvenției fie în mod direct prin intermediul agenților acesteia, fie prin intermediul oricărui alt organism extern calificat, la alegerea acesteia. Auditurile se pot efectua pe parcursul întregii durate a contractului, precum și pe parcursul unei perioade de cinci ani de la data plății soldului subvenției. După caz, rezultatele acestor audituri pot duce la decizii de recuperare din partea Comisiei.Personalul Comisiei și personalul exterior autorizat de către Comisie au acces adecvat la birourile beneficiarului, precum și la toate informațiile, inclusiv la cele în format electronic, necesare pentru efectuarea auditurilor.Curtea de Conturi și Oficiul European de Luptă Antifraudă (OLAF) beneficiază de aceleași drepturi, în special dreptul de acces, de care beneficiază și Comisia.Pentru a proteja interesele financiare ale Comunității împotriva fraudelor și a altor nereguli, Comisia poate efectua controale și verificări la fața locului în cadrul programului, în conformitate cu Regulamentul (Euratom, CE) nr. 2185/96 al Consiliului [1]. În cazul în care este necesar, sunt efectuate investigații de către OLAF în conformitate cu Regulamentul (CE) nr. 1073/1999 al Parlamentului European și al Consiliului [2].IV. INFORMARE, COMUNICARE ȘI ACTIVITĂȚI CARE VIZEAZĂ OPTIMIZAREA IMPACTULUI PROIECTELOR1. ComisieComisia poate să organizeze seminarii, conferințe sau reuniuni pentru a facilita punerea în aplicare a programului și să întreprindă activități de informare, publicare, difuzare și alte activități care vizează optimizarea impactului proiectelor, după caz, precum și monitorizarea și evaluarea programului. Aceste activități pot să fie finanțate prin subvenții sau prin intermediul procedurii de achiziții publice sau pot să fie organizate și finanțate direct de către Comisie.2. Puncte de contactComisia și statele membre organizează pe bază voluntară și consolidează schimbul de informații utile punerii în aplicare a programului cu ajutorul punctelor de contact culturale care operează în calitate de organe de punere în aplicare la nivel național în conformitate cu articolul 54 alineatul (2) litera (c) și alineatul (3) din Regulamentul financiar.3. State membreFără a aduce atingere articolului 87 din tratat, statele membre pot crea, în cazul în care este necesar, scheme de sprijin pentru mobilitatea individuală a operatorilor culturali pentru a rezolva problema participării scăzute a acestora la program. Sprijinul se poate prezenta sub forma unor burse de călătorie pentru operatorii culturali în scopul de a facilita etapa de pregătire a proiectelor culturale transnaționale.V. DEFALCAREA BUGETULUI GLOBALDefalcarea bugetului anual al programului| Procentul bugetului |Componenta 1 (sprijin acordat acțiunilor culturale) | Aproximativ 77 % |— proiecte de cooperare multianuale | Aproximativ 32 % |— acțiuni de cooperare | Aproximativ 29 % |— acțiuni speciale | Aproximativ 16 % |Componenta 2 (sprijin acordat organismelor active la nivel european în domeniul culturii) | Aproximativ 10 % |Componenta 3 (sprijin acordat lucrărilor de analiză, colectare și difuzare a informațiilor) | Aproximativ 5 % |Cheltuieli operaționale totale | Aproximativ 92 % |Gestionarea programului | Aproximativ 8 % |Aceste procente sunt indicative și susceptibile de a fi modificate de către comitetul prevăzut la articolul 9, în conformitate cu procedura menționată la articolul 9 alineatul (2).[1] JO L 292, 15.11.1996, p. 2.[2] JO L 136, 31.5.1999, p. 1.--------------------------------------------------


title: Decizia Comisiei din 15 martie 2006 privind instituirea unui grup de experți la nivel înalt în vederea consilierii Comisiei Europene cu privire la punerea în aplicare și dezvoltarea strategiei i2010

text:
Anunţ juridic important

|

32006D0215

Official Journal L 080 , 17/03/2006 P. 0074 - 0075

		20060315Decizia Comisieidin 15 martie 2006privind instituirea unui grup de experți la nivel înalt în vederea consilierii Comisiei Europene cu privire la punerea în aplicare și dezvoltarea strategiei i2010(2006/215/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) După cum s-a indicat în cadrul concluziilor comunicării Comisiei intitulate "i2010 – O societate informațională europeană pentru dezvoltare și ocuparea forței de muncă" [1] (denumită în continuare i2010), "Comisia își propune să consolideze dialogul cu părțile interesate și să colaboreze cu statele membre pentru abordarea aspectelor referitoare la TIC, în special prin metoda deschisă de coordonare". În consecință, Comisia poate considera necesar să apeleze la orientarea și expertiza unui organism consultativ format din funcționari din statele membre, specializați în domeniul politicii TIC.(2) Grupul contribuie la punerea eficientă în aplicare a i2010.(3) Grupul este constituit din reprezentanți la nivel înalt din statele membre și deschis observatorilor din statele aderente și țările SEE.(4) "Grupul la nivel înalt i2010" este, în consecință, instituit și este necesar să se precizeze mandatul și structurile sale,DECIDE:Articolul 1Se instituie de către Comisie un grup de experți, "Grupul la nivel înalt i2010", denumit în continuare "grupul".Articolul 2SarciniComisia poate consulta grupul cu privire la orice chestiune referitoare la punerea în aplicare a strategiei i2010.Sarcinile grupului sunt următoarele:- dezbaterea aspectelor politicii strategice în domeniul TIC în contextul i2010 și în contextul mai larg al programului Lisabona, evaluarea eficienței i2010, informarea și acordarea de consiliere privind posibilele îmbunătățiri și adaptări ale acțiunilor i2010, pe baza monitorizării punerii în aplicare a i2010 și a evoluției politicii;- oferirea un forum pentru discuții strategice și schimb de experiență, cu participarea tuturor serviciilor implicate ale Comisiei și- schimbarea de opinii privind problemele ridicate de planurile naționale de reformă, în domeniile reglementate de i2010, cu privire la realizarea obiectivelor Strategiei de la Lisabona.Articolul 3Componență – Numirea în funcție(1) Grupul este constituit din câte un reprezentant al fiecărui stat membru și al Comisiei. Reprezentanții statelor membre pot fi însoțiți de colegi în funcție de subiectul discutat, fără a se aduce atingere normelor aplicabile pentru rambursarea cheltuielilor pentru reuniuni. Reprezentanții sunt funcționari publici de nivel înalt, care se ocupă de aspecte privind societatea informațională la nivel național, în măsură să asigure o coordonare corespunzătoare între autoritățile publice naționale implicate în diferitele domenii reglementate de strategia i2010.(2) Comisia poate autoriza participarea observatorilor din țările SEE și din statele aderente. Acești observatori sunt nominalizați în conformitate cu aceleași criterii ca și cele menționate la alineatul (1).(3) Statele membre, țările SEE și statele aderente adresează Comisiei o notificare cu privire la numele și detaliile de contact ale persoanelor desemnate și orice modificări ulterioare.(4) Numele membrilor numiți se publică pe pagina de Internet a i2010 (www.europa.eu.int/i2010). Lista membrilor se actualizează de către Direcția Generală Societate Informațională și Mass-media ori de câte ori statele membre comunică modificări.Articolul 4Funcționarea(1) Grupul este prezidat de Comisie.(2) Comisia poate institui, în urma consultării grupului, subgrupuri pentru examinarea problemelor specifice în cadrul mandatului stabilit de grup; acestea sunt dizolvate imediat după îndeplinirea sarcinilor prevăzute în mandat.(3) Comisia poate cere experților sau observatorilor cu competență specifică pe unul dintre subiectele înscrise pe ordinea de zi să participe la deliberările grupului sau subgrupului, în cazul în care se consideră că acest lucru este util și/sau necesar.(4) Informațiile obținute prin participarea la deliberările grupului sau subgrupului nu sunt divulgate, în cazul în care Comisia indică faptul că acestea privesc chestiuni confidențiale.(5) Grupul își stabilește regulamentul de procedură în baza regulamentului de procedură standard [2].(6) Comisia poate publica orice rezumat, concluzie, concluzie parțială sau document de lucru al grupului.Articolul 5Cheltuieli pentru reuniuniComisia rambursează cheltuielile de deplasare și de ședere ale membrilor, experților și observatorilor, care privesc activitățile grupului, în conformitate cu dispozițiile în vigoare în cadrul Comisiei. Membrii nu sunt remunerați pentru sarcinile îndeplinite.Cheltuielile pentru reuniuni sunt rambursate în limita creditelor disponibile alocate serviciilor respective în cadrul procedurii anuale de alocare a resurselor.Articolul 6Intrarea în vigoarePrezenta decizie produce efecte la data publicării în Jurnalul Oficial al Uniunii Europene. Se aplică până la 31 decembrie 2010. Comisia decide cu privire la o posibilă prelungire, înainte de această dată.Adoptată la Bruxelles, 15 martie 2006.Pentru ComisieViviane RedingMembru al Comisiei[1] COM(2005) 229 final.[2] Anexa III la SEC(2005) 1004 din 27 iulie 2005.--------------------------------------------------


title: 2010/589/UE: Decizia Consiliului din 27 septembrie 2010 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-UE și al articolului 37 din Instrumentul de cooperare pentru dezvoltare

text:
               2.10.2010

               RO

               Jurnalul Oficial al Uniunii Europene

               L 260/10

         DECIZIA CONSILIULUI
   din 27 septembrie 2010
   de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-UE și al articolului 37 din Instrumentul de cooperare pentru dezvoltare
   (2010/589/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) și revizuit la Luxemburg la 25 iunie 2005 (2) („Acordul de parteneriat ACP-UE”), în special articolul 96,
   având în vedere Acordul intern încheiat între reprezentanții guvernelor statelor membre, reuniți în cadrul Consiliului, privind măsurile care trebuie adoptate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (4) („Instrumentul de cooperare pentru dezvoltare”), în special articolul 37,
   având în vedere propunerea Comisiei Europene,
   întrucât:

               (1)

               Decizia 2007/641/CE (5) privind încheierea consultărilor cu Republica Insulelor Fiji în temeiul articolului 96 din Acordul de parteneriat ACP-UE și al articolului 37 din Instrumentul de cooperare pentru dezvoltare a fost adoptată pentru a pune în aplicare unele măsuri corespunzătoare ca urmare a încălcării elementelor esențiale menționate la articolul 9 din Acordul de parteneriat ACP-UE, precum și a valorilor menționate la articolul 3 din Instrumentul de cooperare pentru dezvoltare.

               (2)

               Respectivele măsuri au fost extinse prin Decizia 2009/735/CE (6) și, ulterior, prin Decizia 2010/208/UE (7), dat fiind nu numai că unele angajamente importante privind elemente esențiale din Acordul de parteneriat ACP-UE și din Instrumentul de cooperare pentru dezvoltare nu au fost încă puse în aplicare de către Republica Insulelor Fiji, ci și faptul că, recent, au avut loc importante evoluții negative în ceea ce privește o parte a acestor angajamente.

               (3)

               Perioada de aplicare a măsurilor din Decizia 2007/641/CE expiră la 1 octombrie 2010. Este oportună prelungirea valabilității acesteia, precum și actualizarea corespunzătoare, din punct de vedere tehnic, a conținutului măsurilor adecvate,

         ADOPTĂ PREZENTA DECIZIE:
   Articolul 1
   Decizia 2007/641/CE se modifică după cum urmează:

               1.

               La articolul 3, al doilea paragraf se înlocuiește cu următorul text:
               „Expiră la 31 martie 2011. Este reexaminată periodic, cel puțin o dată la fiecare șase luni.”

               2.

               Anexa se înlocuiește cu textul din anexa la prezenta decizie.

         Articolul 2
   Scrisoarea din anexa la prezenta decizie este adresată Republicii Insulelor Fiji.
   Articolul 3
   Prezenta decizie intră în vigoare la data adoptării.

      Adoptată la Bruxelles, 27 septembrie 2010.

            Pentru Consiliu

            Președintele

         K. PEETERS

      (1)  JO L 317, 15.12.2000, p. 3.

      (2)  JO L 287, 28.10.2005, p. 4.

      (3)  JO L 317, 15.12.2000, p. 376.

      (4)  JO L 378, 27.12.2006, p. 41.

      (5)  JO L 260, 5.10.2007, p. 15.

      (6)  JO L 262, 6.10.2009, p. 43.

      (7)  JO L 89, 9.4.2010, p. 7.

      ANEXĂ

         PROIECT DE SCRISOARE

      E.S. Ratu Epeli NAILATIKAU
      Președintele Republicii Insulelor Fiji
      Suva
      Republica Insulelor Fiji
      Domnule președinte,
      Uniunea Europeană (UE) acordă o importanță deosebită dispozițiilor articolului 9 din Acordul de parteneriat ACP-UE și articolului 3 din Instrumentul de cooperare pentru dezvoltare. Parteneriatul ACP-UE se bazează pe respectarea drepturilor omului, a principiilor democratice și a statului de drept, care constituie elementele esențiale ale Acordului de parteneriat ACP-UE și fundamentul relațiilor noastre.
      La 11 decembrie 2006, Consiliul UE a condamnat lovitura de stat militară din insulele Fiji.
      În temeiul articolului 96 din Acordul de parteneriat ACP-UE și având în vedere că lovitura de stat militară din 5 decembrie 2006 a constituit o încălcare a elementelor esențiale enumerate la articolul 9 din acord, UE a invitat Republica Insulelor Fiji (Fiji) la consultări, astfel cum se prevede în Acordul de parteneriat ACP-UE, în vederea examinării atente a situației și, după caz, a luării de măsuri de remediere a acesteia.
      Partea oficială a acestor consultări a demarat la Bruxelles la 18 aprilie 2007. UE a fost mulțumită de faptul că, în acel moment, guvernul interimar a confirmat o serie de angajamente-cheie privind drepturile omului și libertățile fundamentale, respectarea principiilor democratice și a statului de drept, astfel cum este menționat mai jos, propunând o serie de măsuri pozitive privind punerea lor în aplicare.
      Constatăm cu regret că de atunci au avut loc o serie de evoluții negative, în special în luna aprilie 2009, ceea ce înseamnă că Fiji încalcă în prezent o serie de angajamente pe care și le-a asumat. Este vorba, în special, de abrogarea Constituției, de întârzierea considerabilă a organizării alegerilor parlamentare și de încălcarea drepturilor omului. Deși punerea în aplicare a angajamentelor a fost întârziată în mod considerabil, majoritatea acestor angajamente rămân foarte relevante pentru situația actuală din Fiji și, prin urmare, sunt atașate la prezenta scrisoare. Deoarece Fiji a decis, în mod unilateral, să încalce o serie de angajamente-cheie, acest fapt a antrenat pierderi în ceea ce privește fondurile pentru dezvoltare destinate Insulelor Fiji.
      Cu toate acestea, în spiritul parteneriatului care reprezintă piatra de temelie a Acordului de parteneriat ACP-UE, UE se declară pregătită să se angajeze în noi consultări oficiale de îndată ce se va prezenta o perspectivă rezonabilă de a încheia în mod pozitiv astfel de consultări. La 1 iulie 2009, prim-ministrul interimar a prezentat o foaie de parcurs pentru reforme și pentru restabilirea ordinii democratice. UE este pregătită să inițieze un dialog privind această foaie de parcurs și să determine dacă aceasta poate servi ca punct de plecare pentru noi consultări. Prin urmare, UE a decis să extindă măsurile corespunzătoare existente destinate Fiji pentru a deschide calea unor noi consultări. Unele dintre măsurile corespunzătoare nu mai sunt de actualitate, prin urmare s-a ajuns la concluzia că, decât să le actualizeze în mod unilateral, UE preferă să exploreze în continuare posibilitatea unor noi consultări cu Fiji. În consecință, este foarte important ca guvernul interimar să se angajeze într-un dialog politic național cuprinzător și să fie flexibil în ceea ce privește calendarul foii de parcurs. Deoarece poziția UE este și va fi mereu ghidată de elementele esențiale ale Acordului de parteneriat ACP-UE revizuit, precum și de principiile sale fundamentale, în special cu privire la rolul crucial al dialogului și al îndeplinirii obligațiilor reciproce, se subliniază că UE nu a ajuns la concluzii anticipate în ceea ce privește rezultatul viitoarelor consultări.
      În cazul în care noile consultări vor avea ca rezultat angajamente substanțiale din partea Republicii Insulelor Fiji, UE se angajează să revizuiască pozitiv și rapid aceste măsuri corespunzătoare. În schimb, dacă situația din Fiji nu se îmbunătățește, se vor înregistra noi pierderi în ceea ce privește fondurile pentru dezvoltare destinate Insulelor Fiji. În special, evaluarea progreselor înregistrate în sensul restabilirii ordinii constituționale va ghida UE ca urmare a viitoarelor decizii privind măsurile complementare pentru țările semnatare ale protocolului privind zahărul și în cadrul Programului indicativ național al celui de al 10-lea Fond european de dezvoltare (FED) în ceea ce privește Fiji.
      Până la organizarea unor noi consultări, UE invită Republica Insulelor Fiji să continue și să consolideze dialogul politic intensificat.
      Măsurile corespunzătoare sunt următoarele:

                  —

                  ajutorul umanitar și sprijinul direct acordat societății civile pot continua;

                  —

                  activitățile de cooperare în curs de desfășurare, în special cele care au loc în temeiul celui de al 8-lea și al 9-lea FED, pot continua;

                  —

                  activitățile de cooperare care pot contribui la restabilirea democrației și la ameliorarea guvernării pot continua, cu excepția unor circumstanțe cu totul excepționale;

                  —

                  punerea în aplicare a măsurilor complementare reformei zahărului pentru anul 2006 poate continua. Acordul de finanțare a fost semnat la nivel tehnic de către Fiji la 19 iunie 2007. Trebuie menționat că acordul de finanțare include o clauză de suspendare;

                  —

                  pot fi continuate pregătirile și eventuala semnare a programului indicativ multianual pentru măsurile complementare reformei zahărului pentru perioada 2011-2013;

                  —

                  finalizarea, semnarea la nivel tehnic și punerea în aplicare a documentului de strategie națională și a programului indicativ național pentru cel de al 10-lea FED, cu un pachet financiar indicativ, precum și cu posibila alocare a unei tranșe stimulative de până la 25 % din această sumă, se vor supune condiției respectării angajamentelor asumate cu privire la drepturile omului și la statul de drept, în special: faptul că guvernul interimar susține Constituția, că independența justiției este respectată pe deplin și că reglementările de urgență publică, reintroduse la 6 septembrie 2007, sunt eliminate de îndată ce acest lucru va fi posibil, că toate acuzațiile privind încălcarea drepturilor omului sunt investigate sau gestionate în conformitate cu diversele proceduri și foruri prevăzute de legislația Insulelor Fiji și că guvernul interimar va face tot ce îi stă în putință ca să împiedice declarații ale agențiilor de securitate menite să intimideze;

                  —

                  cota de zahăr pentru anul 2007 a fost zero;

                  —

                  disponibilitatea cotei de zahăr pentru anul 2008 a fost condiționată de dovedirea pregătirii la timp și în mod credibil a alegerilor, în conformitate cu angajamentele convenite, în special în ceea ce privește recensământul, reorganizarea limitelor circumscripțiilor electorale și reforma electorală în conformitate cu Constituția, luarea de măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția. Această cotă de zahăr pentru 2008 s-a pierdut la 31 decembrie 2009;

                  —

                  cota de zahăr pentru anul 2009 a fost anulată în luna mai 2009 din cauza faptului că guvernul interimar a decis amânarea alegerilor generale până în septembrie 2014;

                  —

                  cota pentru 2010 a fost anulată înainte de 1 mai 2010, întrucât nu s-a înregistrat niciun progres în ceea ce privește continuarea procesului democratic; cu toate acestea, dată fiind situația critică din sectorul zahărului, Comisia a rezervat o parte din cota pentru asistență directă, care este gestionată în mod centralizat de Delegația UE la Suva și care nu este distribuită prin intermediul guvernului către populația direct dependentă de producția de zahăr, în vederea reducerii consecințele sociale negative. Furnizarea oricărui sprijin de acest fel va trebui confirmată de autoritățile legislative și bugetare ale UE;

                  —

                  pe lângă elementele descrise în prezenta scrisoare, s-ar putea lua în considerare furnizarea de sprijin suplimentar pentru pregătirea și punerea în aplicare a angajamentelor-cheie, în special în sprijinirea pregătirii și/sau organizării alegerilor;

                  —

                  cooperarea regională și participarea Fiji la aceasta nu este afectată;

                  —

                  cooperarea cu Banca Europeană pentru Investiții și cu Centrul pentru Dezvoltarea Întreprinderilor poate continua, cu condiția îndeplinirii la timp a angajamentelor asumate.

            Monitorizarea acestor angajamente se va face în conformitate cu angajamentele enumerate în anexa la prezenta scrisoare, referitoare la dialogul periodic, cooperarea cu misiunile și raportările.
      Mai mult, UE se așteaptă ca Fiji să coopereze pe deplin cu Forumul Insulelor din Pacific în privința punerii în aplicare a recomandărilor Grupului persoanelor eminente, susținute de Forumul miniștrilor afacerilor externe la reuniunea de la Vanuatu din 16 martie 2007.
      UE va continua să urmărească îndeaproape situația din Fiji. În temeiul articolului 8 din Acordul de parteneriat ACP-UE, se va menține un dialog politic intensificat cu Fiji pentru a se asigura respectarea drepturilor omului, reinstaurarea democrației și respectarea statului de drept până când ambele părți vor conveni că acest caracter intensificat al dialogului și-a atins scopurile.
      În cazul în care punerea în aplicare a angajamentelor luate de guvernul interimar este încetinită, oprită sau regresează, UE își rezervă dreptul de a adapta măsurile corespunzătoare.
      Uniunea Europeană subliniază faptul că privilegiile Fiji în cadrul cooperării cu UE depind de respectarea elementelor esențiale ale Acordului de parteneriat ACP-UE și a valorilor prevăzute în Instrumentul de cooperare pentru dezvoltare. Pentru ca Uniunea Europeană să fie convinsă de faptul că guvernul interimar este întru totul pregătit să-și respecte angajamentele, este esențială realizarea de progrese rapide și substanțiale în vederea îndeplinirii angajamentelor convenite.
      Cu deosebită considerație,

         Întocmită la Bruxelles,

               Pentru Comisie

            …

               Pentru Consiliu

            …

         ANEXĂ LA ANEXĂ

            ANGAJAMENTE CONVENITE CU REPUBLICA INSULELOR FIJI

         A.   Respectarea principiilor democratice

         Angajamentul nr. 1
         Alegeri parlamentare libere și corecte vor avea loc în termen de 24 de luni de la data de 1 martie 2007, sub rezerva concluziilor rezultate în urma evaluării ce va fi efectuată de auditori independenți numiți de Secretariatul Forumului Insulelor din Pacific. Procesele premergătoare organizării alegerilor vor fi monitorizate, adaptate și revizuite în comun, după necesități, în baza unor standarde convenite de comun acord. Aceasta înseamnă, în special, următoarele:

                     —

                     până la 30 iunie 2007, guvernul interimar va adopta un calendar cu date de finalizare a diverselor acțiuni ce trebuie întreprinse pentru pregătirea noilor alegeri parlamentare;

                     —

                     acest calendar va preciza perioada în care vor avea loc recensământul, reorganizarea limitelor circumscripțiilor electorale și reforma electorală;

                     —

                     stabilirea limitelor circumscripțiilor și reforma electorală se vor efectua în conformitate cu Constituția;

                     —

                     se vor lua măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                     —

                     numirea vicepreședintelui se va face în conformitate cu Constituția.

               Angajamentul nr. 2
         Atunci când adoptă inițiative politice și modificări de importanță majoră în domenii precum cel legislativ, fiscal și altele, guvernul interimar va ține seama de consultările cu societatea civilă și alte părți interesate relevante.
         B.   Statul de drept

         Angajamentul nr. 1
         Guvernul interimar va face tot ce îi stă în putință pentru a împiedica declarații ale serviciilor de securitate menite să intimideze.
         Angajamentul nr. 2
         Guvernul interimar susține Constituția din 1997 și garantează funcționarea normală și independentă a instituțiilor constituționale, precum Comisia drepturilor omului din Fiji, Comisia pentru funcțiile publice și Comisia pentru funcțiile publice constituționale. Independența substanțială și funcționarea Marelui Consiliu al Șefilor (Great Council of Chiefs) va fi menținută.
         Angajamentul nr. 3
         Independența justiției este respectată pe deplin, justiției i se permite să acționeze liber, iar hotărârile sale sunt respectate de toate părțile în cauză și, în special:

                     —

                     guvernul interimar se angajează să numească membrii tribunalului în temeiul secțiunii 138 punctul 3 din Constituție până la 15 iulie 2007;

                     —

                     orice numire și/sau demitere a unui judecător va fi efectuată pe viitor cu respectarea strictă a dispozițiilor constituționale și a normelor procedurale;

                     —

                     nu va exista nicio situație, de nicio natură, de interferență a armatei și a poliției sau a guvernului interimar în funcționarea justiției, inclusiv în ceea ce privește respectul deplin pentru profesia juridică.

               Angajamentul nr. 4
         Toate procedurile penale legate de acte de corupție se desfășoară prin intermediul căilor juridice adecvate, iar orice alt tip de organisme care ar putea fi înființate pentru a investiga cazurile presupuse de corupție vor funcționa în limitele constituționale.
         C.   Drepturile omului și libertățile fundamentale

         Angajamentul nr. 1
         Guvernul interimar va lua toate măsurile necesare pentru a facilita investigarea tuturor acuzațiilor de încălcare a drepturilor omului, și acestea vor fi tratate în conformitate cu diversele proceduri și în cadrul forurilor prevăzute de legislația Insulelor Fiji.
         Angajamentul nr. 2
         Guvernul interimar va abroga regulamentele din mai 2007 privind instituirea stării de urgență, sub rezerva unor amenințări pentru securitatea națională, siguranța și ordinea publică.
         Angajamentul nr. 3
         Guvernul interimar se angajează să asigure funcționarea Comisiei drepturilor omului din Fiji în deplină independență și în conformitate cu Constituția.
         Angajamentul nr. 4
         Libertatea de expresie și libertatea presei, în toate formele, sunt pe deplin respectate, astfel cum prevede Constituția.
         D.   Urmărirea respectării angajamentelor

         Angajamentul nr. 1
         Guvernul interimar se angajează să păstreze un dialog periodic în vederea verificării progreselor realizate și acordă acces deplin reprezentanților și autorităților UE și CE la informațiile privind toate chestiunile legate de drepturile omului, de restabilirea pașnică a democrației și a statului de drept în Fiji.
         Angajamentul nr. 2
         Guvernul interimar cooperează pe deplin cu orice misiuni ale UE și CE pentru evaluarea și monitorizarea progreselor.
         Angajamentul nr. 3
         Guvernul interimar transmite rapoarte de progres o dată la fiecare trei luni, începând cu 30 iunie 2007, privind elementele esențiale ale Acordului de la Cotonou și ale angajamentelor asumate.
         Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoașterea realităților din prezent și punerea accentului pe viitor.


title: Decizia (UE) 2015/860 a Consiliului din 26 mai 2015 privind semnarea, în numele Uniunii Europene, a Protocolului de modificare a Acordului dintre Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi

text:
               3.6.2015

               RO

               Jurnalul Oficial al Uniunii Europene

               L 136/5

         DECIZIA (UE) 2015/860 A CONSILIULUI
   din 26 mai 2015
   privind semnarea, în numele Uniunii Europene, a Protocolului de modificare a Acordului dintre Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 115, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               La 14 mai 2013, Consiliul a autorizat Comisia să înceapă negocieri cu Confederația Elvețiană în vederea modificării Acordului dintre Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi (1), pentru a alinia acordul menționat cu recentele evoluții la nivel mondial, unde s-a convenit să se promoveze schimbul automat de informații ca standard internațional.

               (2)

               Textul Protocolului de modificare care reprezintă rezultatul acestor negocieri reflectă în mod corespunzător directivele de negociere emise de Consiliu, deoarece aliniază acordul cu cele mai recente evoluții la nivel internațional privind schimbul automat de informații, și anume Standardul global pentru schimbul automat de informații privind conturile financiare în chestiuni fiscale elaborat de Organizația pentru Cooperare și Dezvoltare Economică (OCDE). Uniunea, statele sale membre și Confederația Elvețiană au participat activ la lucrările OCDE. Textul acordului, astfel cum a fost modificat prin protocolul de modificare, reprezintă temeiul juridic pentru implementarea standardului global în relațiile dintre Uniune și Confederația Elvețiană.

               (3)

               Prin urmare, protocolul de modificare ar trebui să fie semnat în numele Uniunii, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Protocolului de modificare a Acordului dintre Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi, sub rezerva încheierii protocolului de modificare menționat (2).
   Articolul 2
   Președintele Consiliului este autorizat să desemneze persoana sau persoanele împuternicite să semneze protocolul de modificare în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 26 mai 2015.

            Pentru Consiliu

            Președintele

         F. MOGHERINI

      (1)  JO L 385, 29.12.2004, p. 30.

      (2)  Textul Protocolului de modificare se va publica împreună cu decizia privind încheierea sa.


title: 2012/605/UE: Decizia Parlamentului European din 10 mai 2012 privind închiderea conturilor Întreprinderii comune ARTEMIS pentru exercițiul financiar 2010

text:
               17.10.2012

               RO

               Jurnalul Oficial al Uniunii Europene

               L 286/312

         DECIZIA PARLAMENTULUI EUROPEAN
   din 10 mai 2012
   privind închiderea conturilor Întreprinderii comune ARTEMIS pentru exercițiul financiar 2010
   (2012/605/UE)
   PARLAMENTUL EUROPEAN,

               —

               având în vedere conturile anuale ale Întreprinderii comune ARTEMIS pentru exercițiul financiar 2010,

               —

               având în vedere Raportul Curții de Conturi privind conturile anuale ale Întreprinderii comune ARTEMIS pentru exercițiul financiar 2010, însoțit de răspunsurile Întreprinderii comune (1),

               —

               având în vedere Recomandarea Consiliului din 21 februarie 2012 (06086/2012 – C7-0050/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 74/2008 al Consiliului din 20 decembrie 2007 de înființare a întreprinderii comune ARTEMIS în scopul punerii în aplicare a unei inițiative tehnologice comune privind sistemele informatice integrate (3), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0109/2012),

               1.

               aprobă închiderea conturilor Întreprinderii comune ARTEMIS pentru exercițiul financiar 2010;

               2.

               încredințează Președintelui sarcina de a transmite prezenta decizie directorului executiv al Întreprinderii comune ARTEMIS, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 368, 16.12.2011, p. 1.

      (2)  JO L 248, 16.9.2002, p. 1.

      (3)  JO L 30, 4.2.2008, p. 52.

      (4)  JO L 357, 31.12.2002, p. 72.